<p style="text-align: justify;"><img alt="" src="/files/image/1_%20DSC_0011(1).JPG" style="width: 100%;" /></p>

<p style="text-align: justify;">U sjedi&scaron;tu zgrade Federalnog ministarstva unutra&scaron;njih poslova u Sarajevu, u povodu obilježavanja 1. jula &ndash; &bdquo;Dana policije u Federaciji Bosne i Hercegovine&ldquo;, federalni ministar unutra&scaron;njih poslova Aljo&scaron;a Čampara i zamjenik direktora Federalne uprave policije, Ensad Korman danas su položili cvijeće ispred spomen-ploče stradalim pripadnicima Ministarstva unutra&scaron;njih poslova Republike Bosne i Hercegovine.</p>

<p style="text-align: justify;"><img alt="" src="/files/image/2_%20DSC_0023.JPG" style="width: 100%;" /></p>

<p style="text-align: justify;">Također, delegacija Federalnog ministarstva unutra&scaron;njih poslova &nbsp;položila je cvijeće i na spomen-obilježju u Alipa&scaron;inoj ulici u sarajevskom naselju Ciglane na mjestu pogibije biv&scaron;eg zamjenika ministra unutra&scaron;njih poslova, Joze Leutara, zatim na spomen-obilježju ubijenoj djeci opkoljenog Sarajeva, kao i ispred spomen ploče Centra za obuku policijskih kadrova Mahir Begić u Suhodolu,</p>

<p style="text-align: justify;"><img alt="" src="/files/image/3_%20DSC_0046.JPG" style="width: 100%;" /></p>

<p style="text-align: justify;">Nakon polaganja cvjeća drugi dio aktivnosti održan je u Centru za edukaciju, sport i rekreaciju &bdquo;Safet Zajko&ldquo;, a svečana ceremonija je otpočela postrojavanjem policijskih e&scaron;alona i predajom raporta federalnom ministru unutra&scaron;njih poslova Aljo&scaron;i Čampari.</p>

<p style="text-align: justify;"><img alt="" src="/files/image/4_%20DSC_0055.JPG" style="width: 100%;" /></p>

<p style="text-align: justify;">Nakon &scaron;to je minutom &scaron;utnje odata počast svim stradalim policajcima prisutnima su se obratili zamjenik direktora Federalne uprave policije Ensad Korman, federalni ministar unutra&scaron;njih poslova Aljo&scaron;a Čampara i&nbsp; predsjednik Vlade Federacije BiH, Fadil Novalić.</p>

<p style="text-align: justify;"><img alt="" src="/files/image/5_%20DSC_0056.JPG" style="width: 100%;" /></p>

<p style="text-align: justify;">Prilikom obraćanja ministar Čampara istaknuo je da je Federalno ministarstvo unutra&scaron;njih poslova u proteklom periodu realiziralo niz projekata koja su za cilj imala izmjenu i pobolj&scaron;anje zakonske regulative, kojom bi se unaprijedilo postupanje policijskih službenika u pružanju efikasnijeg odgovora na prijave građana.</p>

<p style="text-align: justify;"><img alt="" src="/files/image/7_%20DSC_0058.JPG" style="width: 100%;" /></p>

<p style="text-align: justify;">&bdquo;Sve aktivnosti koje i ubuduće budem poduzimao na čelu Federalnog ministarstva unutra&scaron;njih poslova biće fokusirane prije svega na za&scaron;titu lične i imovinske sigurnosti svih građana&ldquo;, izjavio je ministar Čampara. Zatim je uputio iskrene čestitke pripadnicima policijskih snaga u Federaciji BiH sa željom da i dalje postižu dobre rezultate, uprkos svim izazovima kojima su u svakodnevnom poslu izloženi, da se i dalje usavr&scaron;avaju i unapređuju znanje i vje&scaron;tine kako bi na&scaron;im građanima pružili stabilno i sigurno okruženje.</p>

<p style="text-align: justify;"><img alt="" src="/files/image/9_%20DSC_0072.JPG" style="width: 100%;" /></p>

<p style="text-align: justify;">Nakon prigodnih obraćanja, pročitana su imena uposlenika kojima su ministar Čampara i zamjenik Korman uručili nagrade i priznanja za izuzetan doprinos u radu i rezultate koje su postigli u proteklom periodu.</p>

<p style="text-align: justify;"><img alt="" src="/files/image/10_%20DSC_0088.JPG" style="width: 100%;" /></p>

<p style="text-align: justify;">Svečanom obilježavanju Dana policije, pored ministra Čampare i zamjenika Kormana, prisustvovali su predstavnici zakonodavne, izvr&scaron;ne i sudske vlasti, zatim predstavnici međunarodnih organizacija i ambasada, predstavnici medija i mogobrojni građani.</p>

<p style="text-align: justify;"><img alt="" src="/files/image/11_%20DSC_0093.JPG" style="width: 100%;" /></p>

<p style="text-align: justify;"><img alt="" src="/files/image/12_%20DSC_0098.JPG" style="width: 100%;" /></p>