<p style="text-align: justify;">Federalni ministar unutra&scaron;njih poslova Aljo&scaron;a Čampara uputio je zahtjev zamjeniku direktora Federalne uprave policije Ensadu Kormanu u kojem je zatražio da odmah donese rje&scaron;enje o suspenziji načelnika Sektora uniformisane policije u Federalnoj upravi policije Zorana Čegara.</p>

<p style="text-align: justify;">Postupanje iz nadležnosti rukovodioca Federalne uprave policije zatraženo je zbog podizanja optužnice protiv policijskog službenika Zorana Čegara pred Općinskim sudom u Dubrovniku i to zbog krivičnog djela &bdquo;Prijevara&ldquo; iz člana 236. Kaznenog zakona Republike Hrvatske, a za koje je zaprijećena kazna zatvora u trajanju do osam godina, zbog falsifikovanja notarskih ugovora koji se odnose na imovinu u Ilija&scaron;u kao i zbog nasilničkog pona&scaron;anja i prijetnji upućenih novinarki Centra za istraživačko novinarstvo (CIN).</p>

<p style="text-align: justify;">Federalni ministar unutra&scaron;njih poslova Aljo&scaron;a Čampara zatražio je od zamjenika direktora FUP-a Ensada Kormana da postupi u skladu s članom 114. Zakona o policijskim službenicima FBiH u kojim je navedeno da će policijski službenik biti odmah suspendovan &bdquo;ako se radi o krivičnim djelima za koja se može izreći kazna zatvora u trajanju od najmanje tri godine&ldquo; i da se mjera suspenzije može izreći ukoliko postoje &bdquo;osnove sumnje da je počinio krivično djelo ili težu povredu službene dužnosti i ako se, uzimajući u obzir prirodu krivičnog djela ili teže povrede službene dužnosti, kao i okolnosti pod kojima je počinjeno krivično djelo, odnosno teža povreda službene dužnosti, može osnovano vjerovati da bi &scaron;tetilo interesima službe ili internom postupku&ldquo;.</p>

<p style="text-align: justify;">Federalno ministarstvo unutra&scaron;njih poslova &ndash; Federalno ministarstvo unutarnjih poslova u potpunosti osuđuje nasilničko pona&scaron;anje policijskog službenika Federalne uprave policije Zorana Čegara prema predstavnicima medija, a posebno nasrtaje i prijetnje novinarki Centra za istraživačko novinarstvo (CIN) kojoj je načelnik Sektora uniformisane policije u Federalnoj upravi policije zaprijetio da će joj &bdquo;isčupati grkljan&ldquo;, kojoj je psovao majku, vrijeđao i nazivao &bdquo;četniku&scaron;om&ldquo;.&nbsp;&nbsp;&nbsp;&nbsp;</p>

<p style="text-align: justify;">Građani Bosne i Hercegovine zbog pojedinaca poput policijskog službenika Zorana Čegara gube povjerenje u rad policije, a &scaron;to je u direktnoj suprotnosti sa strate&scaron;kim prioritetima ovog ministarstva. Ovom ministarstvu su potrebni hrabri i čestiti policajci, a ne kukavice koje prijete i nasrću na žene. Federalni ministar unutra&scaron;njih poslova poziva Jedinicu za profesionalne standarde Federalne uprave policije i nadležne pravosudne organa da prioritetno istraže slučaj nasrtaja i prijetnji novinarki Centra za istraživačko novinarstvo (CIN).</p>

<p style="text-align: justify;">Također, federalni ministar unutra&scaron;njih poslova zatražit će od Vlade Federacije Bosne i Hercegovine da pokrene proceduru razrje&scaron;enja policijskog službenika Zorana Čegara s dužnosti predsjednika Policijskog odbora Vlade Federacije Bosne i Hercegovine, a na koju je predložen od strane zamjenika direktora Federalne uprave policije Ensada Kormana.</p>