<p style="text-align: center;">SAOPĆENJE ZA JAVNOST</p>

<div>&nbsp;</div>

<div>
<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;">
Federalni ministar unutrašnjih poslova Ramo Isak  održao je danas zajednički  sastanak sa kantonalnim ministrima unutrašnjih poslova i policijskim komesarima/direktorima policije u Federaciji Bosne i Hercegovine koji je organiziran u saradnji sa predstavnicima Misije OSCE-a u Bosni i Hercegovini.
</span></span></span></p>

<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;">Na početku sastanka prisutnima su se obratili ministar Ramo Isak i šef Misije OSCE-a u BiH Thomas Bush koji su pozdravili prisutne i ukratko prezentirali teme sastanka. Istakali su da je cilj  sastanka da se postigne što bolji odgovor policijskih službenika  na suzbijanje nasilja u porodici te naglasili da se samo zajedničkim radom mogu pokrenuti zakonske izmjene koje u konačnici imaju za cilj da pruže bolje i sigurnije okruženje svim građanima Bosne i Hercegovine. </span></span></span></p>

<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;">Na sastanku je razgovarano o postupanju policijskih službenika  u oblasti sigurnosti i ljudskih prava uključujući napredak u provedbi mjera za efikasno suzbijanje nasilja u porodici i nacrt instruktivnog akta za postupanje policijskih službenika u slučajevima nasilja u porodici kojeg je pripremila Misija OSCE-a u BiH. Također je diskutovano i o nacrtu zakona o javnom okupljanju, ali i o zaštiti novinara u nadležnosti policije.</span></span></span></p>

<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;"><img alt="" src="/files/image/1000025666.jpg" style="width: 320px; height: 240px;" />&nbsp;<img alt="" src="/files/image/slikgga.jpg" style="width: 320px; height: 240px;" /></span></span></span></p>

<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;">Policijske agencije su najčešće prva adresa kojoj se obraćaju žrtve nasilja, prijavljivanjem slučajeva nasilja. Policijski službenici imaju dvojaku ulogu u sprečavanju i suzbijanju nasilja u porodici i nasilja nad ženama – osiguranje hitne zaštite žrtve, u saradnji sa organima starateljstva i drugim subjektima zaštite, i efikasno i djelotvorno procesuiranje počinilaca, u saradnji sa tužilaštvom.</span></span></span></p>

<p style="text-align:justify"><span style="font-size:12.0pt"><span style="line-height:115%"><span style="font-family:&quot;Arial&quot;,&quot;sans-serif&quot;">Članom 15. Istanbulske konvencije postavlja se standard koji se odnosi na uspostavu sistemskih obuka za profesionalce koji dolaze u kontakt sa žrtvama i počiniteljima svih vrsta nasilja nad ženama. BiH je 7. novembra 2013. godine postala šesta zemlja članica Vijeća Evrope koja je ratificirala Istanbulsku konvenciju.</span></span></span></p>

<p style="text-align:justify"><img alt="" src="/files/image/slika553.jpg" style="width: 640px; height: 480px;" /></p>



<p style="text-align:justify">&nbsp;</p>

<p>&nbsp;</p>
</div>