<p>Predstavnici Evroatlantskog koordinacijskog centra za odgovor na katastrofe&nbsp; &nbsp; &nbsp; NATO-a 28. aprila 2020. uručili su medicinsku za&scaron;titnu opremu Federalnom ministarstvu unutra&scaron;njih poslova kao pomoć pri suzbijanju pandemije izazvane virusom COVID-19.</p>

<p>Federalno ministarstvo unutra&scaron;njih poslova je doniranu opremu raspodijelilo kantonalnim ministarstvima unutra&scaron;njih poslova i Federalnoj upravi policije (FUP). Donirana oprema sastoji se od 6.250 maski, 5.000 pari rukavica, 247 za&scaron;titnih naočara i 150 vizira, &scaron;to je sada na raspolaganju svim policijskim službenicima u Federaciji BiH.</p>

<p>Pružanjem konkretne podr&scaron;ke, Federalno ministarstvo unutra&scaron;njih poslova iskazuje solidarnost sa kolegama kantonalnih ministarstava u izuzetno te&scaron;kom i zahtjevnom periodu borbe protiv ove epidemije</p>

<p>Zahvaljujući uspje&scaron;noj koordinaciji Federalnog ministarstva unutra&scaron;njih poslova i misije NATO-a u BiH, uručene donacije će značajno olak&scaron;ati rad policijskih agencija, čiji je ključni zadatak za&scaron;tititi građane.</p>

<p>Cijeneći značaj obavljanja posla policijskih službenika, a posebno za vrijeme trajanja kriza i sigurnosnih izazova, Federalno ministarstvo unutra&scaron;njih poslova će i u narednom periodu, u skladu sa mogućnostima, nastaviti pružati pomoć i podr&scaron;ku policijskim agencijama.</p>