Održan radni sastanak zvaničnika entitetskih MUP-ova

Danas je u Centru javne bezbjednosti Doboj održan radni sastanak kome su
prisustvovali federalni ministar unutrašnjih poslova Predrag Kurteš,
ministar unutrašnjih poslova Republike Srpske Radislav Jovičić, direktor
Federalne uprave policije Dragan Lukač&#141; i zamjenik direktora MUP-a Republike
Srpske Nijaz Smajlović. Na sastanku su razmatrana aktuelna sigurnosna pitanja i
dogovoreni modeli unapređenja dostignutog stepena  saradnje između dva
ministarstva.
U kontekstu analize posljednjih događaja, tokom kojih je došlo do
narušavanja javnog reda i mira u većem obimu, učesnici sastanka su se
složili da javno izražavanje nezadovoljstva ekonomskim i političkim stanjem
u državi predstavlja demokratsko pravo svakog građanina,  ali da vandalsko
i rušilačko ponašanje nije i ne smije biti opcija, sa čim u vezi će
policija, u skladu sa svojim nadležnostima i ovlaštenjima, nastaviti da
štiti ličnu i imovinsku sigurnost građana.