<p>&nbsp;</p>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Sarajevo, 21. &nbsp;decembar/prosinac 2011. &ndash; Danas je u Sarajevu održan nastavak dvodnevne konferencije o temi: &bdquo;Aktuelno stanje bezbjednosti u Bosni i Hercegovini&ldquo; u organizaciji Zajedničke komisije za odbranu i bezbjednost BiH Parlamentarne skup&scaron;tine BiH. Cilj konferencije je da se kroz dijalog sagledaju postignuća, problemi te prijedlozi i mjere za jačanje uloge institucija koje su angažovane u stvaranju povoljnijeg bezbjednosnog okruženja, a samim tim i bolje bezbjednosti BiH i njenih građana.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Tim povodom federalni ministar unutra&scaron;njih poslova Predraga Kurte&scaron; obratio se pristunima sljedećim riječima:</span></div>
<div style="text-align: justify; margin: 0cm 0cm 10pt">&bdquo; <span style="line-height: 115%; font-size: 12pt">Prije svega, dozvolite mi da izrazim svoje zadovoljstvo i odam priznanje organizatoru na tome &scaron;to nas je sve okupio na jednom mjestu i pružio nam priliku da iznesemo svoje stavove o veoma važnim pitanjima koja se tiču stanja sigurnosti u zemlji, i &scaron;to smatram jo&scaron; važnijim, saslu&scaron;amo jedni druge. Ja im na tome zahvaljujem, uvjeren da dijalog nema alternativu. Naročito kada se uspostavi i vodi u Bosni i Herecegovini i posebno onda&nbsp;kada razgovaramo o očuvanju ustavnog poretka, javnog reda i mira i bezbjednosti građana.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Uvjeren sam da dijelim Va&scaron;e mi&scaron;ljenje u konstatciji da je trenutna politička, ekonomska i sigurnosna situacija u Federaciji i Bosni i Hercegovini bremenita i te&scaron;ka. Dalje pogor&scaron;anje ekonomskog stanja u zemlji, kao posljedice zao&scaron;travanja globalne ekonomske situacije u Evropi je skoro pa neminovnost, a moguće implikacije, jo&scaron; uvijek, neizvjesnog izbora vlasti na nivou Bosne i Hercegovine realnost s kojom se treba i mora računati.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Ovo ističem stoga &scaron;to neuređen politički sistem i stalno smanjenje ekonomske moći stanovni&scaron;tva, sa tendencijom daljeg pogor&scaron;anja socijalnog stanja u dru&scaron;tvu, direktno utiču na rast stope kriminala, i regrutovanje novih izvr&scaron;ilaca krivičnih djela.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Događaji poput terorističkog napada na policijsku stanicu u Bugojnu, Ambasadu SAD u Sarajevu, navijačkih nereda u vi&scaron;e gradova u Bosni i Hercegovini, ekscesa u kontekstu ugrožavanja sigurnosti čelnika Federacije i Republike Srpske ali i novinara su, uslovno rečeno, novi, ali izuzetno negativni i opasni sigurnosni izazovi sa kojima smo, kao dru&scaron;tvo, bili suočeni u posljednje vrijeme. Ovakvi događaji, samom činjenicom da su se desili, vrlo brzo, uz bezbjedonosne su dobijali i ekskluzivno političke atribute, i kao takvi vrlo negativno uticali na op&scaron;te stanje sigurnosti u državi.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Preveniranje ovakvih događaja je vrlo te&scaron;ko i zahtijeva visok stepen organizacije i uvezanosti sigurnosnih i policijskih struktura na svim nivoima. Reakcija policije na ovakva događanja, u pravilu, mora da bude brza, profesionalna i bezkompromisna. Slučajevi poput ovih, moraju biti predmet studioznih analiza kojima se trebaju izdiferencirati propusti iskazani tokom konkretne policijske operacije, s prvenstvenim ciljem da se te iste slabosti ne ponove naredni put.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Zadržaću se na terorističkom napadu na Ambasadu SAD u Sarajevu. Osoba sa kriminalnim dosijeom, naoružana dugim oružjem i velikom količinom municije, u popodnevnim satima dolazi pred jedan od najčuvanijih objekata u gradu i državi i u periodu od četrdesetak minuta ispali iz automatske pu&scaron;ke vi&scaron;e od sto metaka, pri tome ranjava policajca. Pozicija sa koje puca je udaljena manje od 50 metara od dvije i nekoliko stotina metara od jo&scaron; jedne policijske stanice. </span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Ovo su činjenice, a da li one ukazuju na to da je u preveniranju terorističkog napada, sprječavanju teroriste i načinu njegove neutralizacije bilo propusta </span><span style="line-height: 115%; font-size: 12pt">treba dati struka &ndash; znači čelni ljudi&nbsp;koji rukovode operativnim policijskim sastavom onih policijskih agencija koje borbu protiv terorizma imaju u svojoj nadležnosti. </span><span style="line-height: 115%; font-size: 12pt">Ja kao ministar unutra&scaron;njih poslova Federacije Bosne i Hercegovine, do danas, nisam bio u prilici da vidim izvje&scaron;taj ili analizu koja bi dala odgovore na ta pitanja. </span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Upravo u kontekstu svega &scaron;to sam rekao, prije nekoliko dana sam čelnim ljudima policijskih agencija u Federaciji Bosne i Hercegovine uputio pismo kojim sam ih podsjetio da je stanje sigurnosti u Federaciji BiH ustavna i profesionalna obaveza i odgovornost, prije svih policije, i zatražio dodatno angažovanje svih subjekata, posebno rukovodilaca, prije svega u segmentu blagovremene razmjene operativnih saznanja kao i planiranja i realizacije aktivnosti na preveniranju i sprječavanju ovakvih i sličnih pojava.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Navedeno upozorenje i zahtjev sam uputio potpuno svjestan ograničenja sa kojima se policija suočava s obzirom na postojeći ustavni okvir Federacije, ali i Bosne i Hercegovine u cjelini. Ona su evidentna i opterećujuća, ali ipak smatram da ozbiljnost aktuelnog trenutka kao i mogući razvoj događaja zahtijeva dodatno angažovanje i preuzimanje odgovornosti za iznalaženje rje&scaron;enja. Građani od nas očekuju siguran ambijent, primjeren potrebama za njihov normalan život i rad, &scaron;to smatram legitimnim zahtjevom i na&scaron;om obavezom koja nema alternativu bez obzira na sva ograničenja.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Kada govorim o ograničenjima, prije svega mislim na organizacionu strukturu policijskog sistema koji čini 16 policijskih agencija, podijeljenu na tri nivoa &ndash; lokalni, entitetski i državni, sa nejasnom odnosno nedovoljno precizno određenom podjelom nadležnosti među njima. Profesionalci, pri tome mislim na policiju, najbolje znaju o čemu govorim i do koje mjere ovako postavljena organizaciona &scaron;ema limitira njihova nastojanja da se efikasno suprotstave kriminalu, posebno onom sa karakteristikama organizovanosti i terorizmu kao najvećoj globalnoj civilizacijskoj prijetnji. </span></div>
<div style="text-align: justify; margin: 0cm 0cm 10pt">&nbsp;</div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Organizovani kriminal je u&scaron;ao u pore ovog dru&scaron;tva &ndash; od lokalnog, preko entiteskog do državnog nivoa. Prostom analizom broja presuđenih predmeta za počinjena krivična djela sa oblikom organizovanosti, pokazaće da je efikasnost u borbi protiv ovog zla, na žalost, niska. U gonjenju i procesuiranju korupcije i koruptivnog pona&scaron;anja rezultati su jo&scaron; porazniji. Dva teroristička napada u ne&scaron;to vi&scaron;e od godinu dana su sasvim jasan pokazatelj da Bosna i Hercegovina nije i ne može biti imuna od ove po&scaron;asti. U procesu suđenja kriminalnoj grupi koje je u toku, na vidjelo izlaze podaci o sedmičnim transportima desetina, stotina kilograma te&scaron;kih droga iz tačke A u tačku B. Postavlja se logičko pitanje &ndash; gdje je i &scaron;ta radi policija. Odgovor je &ndash; ona je tu, ali djeluje i mora djelovati unutar preorganizovanog, komplikovanog i skupog sistema koji&nbsp;koji ne afirmi&scaron;e nego sputava struku. Kao takve, ni policije država u okruženju i &scaron;ire, uz svu kurtoaziju s njihove strane, nas ne doživljavaju kao ozbiljnog i pouzdanog partnera.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Odgovori civilne, prije svih zakonodavne, vlasti na do sada iskazana upozorenja struke da im ustavna i zakonska rje&scaron;enja ne olak&scaron;avaju posao, najče&scaron;će se baziraju na ekskluzivno političkim, kao ključnim, razlozima koji onemogućavaju intervenciju s ciljem unapređenja zakonskog okvira koji bi policiji omogućio efikasnije djelovanje. Ne zalažući se za bilo kakve radikalne poteze, predlažem da sa nivoa države, pri tome mislim na Ministarstvo sigurnosti i stručna tijela Parlamenta zadužena za pitanja bezbjednosti, &scaron;to prije krene inicijativa koja će biti na tragu jačanja legislative koja reguli&scaron;e oblast unutra&scaron;njih poslova, naravno, u okvirima mogućeg, i da se na taj način izađe u susret profesionalcima koji nedostatnu zakonsku regulativu, posebno u oblasti preraspodjele nadležnosti, međusobne saradnje i razmjene operativnih podataka, već godinama, poku&scaron;avaju prevazići različitim protokolima i memorandumima o saradnji i podr&scaron;ci. Želim vas uvjeriti da ovaj moj prijedlog nema bilo kakav politički, već isključivo profesionalni kontekst, baziran na procjeni da izazovi sa kojima smo već danas suočeni zahtijevaju brzu dijagnostiku stanja i hitnu reakciju.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">U posljednjih nekoliko mjeseci ste svjedočili različitim reakcijama koje su uslijedile na inicijativu dono&scaron;enja novog Zakona o unutra&scaron;njim poslovima Federacije BiH, odnosno istih zakonskih rje&scaron;enja na kantonalnim nivoima. Smatram se obaveznim i ovom prilikom ponoviti da se radi o legitimnoj inicijativi kojom civilna vlast u Federaciji BiH želi preuzeti odgovornost i kroz zakonom propisana rje&scaron;enja uvesti vi&scaron;e reda u oblast unutra&scaron;njih poslova. Ustav Federacije BiH unutra&scaron;nje poslove stavlja u nadležnost kantona i Federacije BiH, iz čega proizilazi obaveza svakog od kantona da kroz skup&scaron;tinsku proceduru donese svoj vlastiti zakon, &scaron;to se odnosi i na Parlament Federacije BiH za federalni nivo. Intencija ministara na kantonalnom nivou je da se ta zakonska rje&scaron;enja harmoniziraju u onoj mjeri u kojoj je to maksimalno moguće, i ja sam tu inicijativu podržao. S druge strane, odgovorno tvrdim, da ova zakonska rje&scaron;enja, posebno Zakon o unutra&scaron;njim poslovima Federacije BiH, neće na bilo koji način dovesti u pitanje operativnu samostalnost i finansijsku neovisnost policije. Uplitanje bilo čijeg uticaja, posebno onog političkog, ne smije biti opcija. Određena neslaganja koja se tiču sadržaja ovog zakonskog rje&scaron;enja, smatram korisnim i dobrim, odnosno garancijom da će predloženi tekst kroz zakonom predviđenu, demokratsku proceduru dono&scaron;enja &ndash; dva čitanja i javna rasprava biti dopunjen i u konačnici usvojen u obliku koji će garantovati njegovu efikasnost i provodivost u praksi. Lično, nemam sumnje da će ovaj zakon, kada bude usvojen, značajno doprinijeti jačanju ukupne sigurnosne strukture u Federaciji ali i Bosne i Hercegovine u cjelini. </span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Na kraju, jo&scaron; jednom želim podcrtati da kada govorim o ovako važnim pitanjima, ja jednostavno smatram da stanje u kome se, kao dru&scaron;tvo, nalazimo zahtijeva vrlo jasne poteze u oblasti jačanja sistema bezbjednosti kojima ćemo, prije svega, dijagnosticirati slabosti i odmah krenuti u njihovo otklanjanje. Taj proces može biti uspje&scaron;an ukoliko u prvi plan, umjesto političkih, stavimo interes građana i struke naravno. Profesionalcima se može i mora pružiti daleko efikasniji koncept organizacije i uvezanosti, jasna raspodjela nadležnosti i precizniji zakonski okvir koji će osigurati neovisnost u djelovanju ali i rezultat staviti u prvi plan.</span></div>
<div style="text-align: justify; margin: 0cm 0cm 10pt"><span style="line-height: 115%; font-size: 12pt">Fedralno ministarstvo unutra&scaron;njih poslova će aktivno učestvovati u svakom procesu koji bude na tom tragu, a ja lično sam na dispoziciji, prije svih kolegama Ahmetoviću i čađi, ali i direktorima svih agencija, uvijek spreman za dogovor i traženje rje&scaron;enja koja su na tragu za&scaron;tite interesa građana Federacije i države Bosne i Hercegovine u cjelini. </span><span style="line-height: 115%; font-size: 12pt">(KRAJ)</span></div>