<p style="text-align:justify">I - OSNOVNE ODREDBE</p>

<p style="text-align:center"><strong>Član 1.</strong></p>

<p style="text-align:justify">Ovim zakonom osnivaju se federalna ministarstva, federalne uprave i federalne ustanove Federacije Bosne i Hercegovine (u daljem tekstu: Federacija), utvrđuje njihov djelokrug i uređuju druga pitanja od značaja za njihovu organizaciju i funkcionisanje.</p>

<p style="text-align:center"><strong>Član 2.</strong></p>

<p style="text-align:justify">Poslove uprave iz okvira nadležnosti Federacije vr&scaron;e federalna ministarstva, federalne uprave i federalne ustanove predviđene ovim zakonom.Sva ministarstva su dužna obavljati svoje poslove u skladu sa Ustavom Bosne i Hercegovine.</p>

<p style="text-align:center"><strong>Član 3.</strong></p>

<p style="text-align:justify">U federalnim ministarstvima, federalnim upravama i federalnim ustanovama konstitutivni narodi i grupa ostalih bit će proporcionalno zastupljeni, u skladu sa Amandmanom LII na Ustav Federacije.</p>

<p style="text-align:justify">II - FEDERALNA MINISTARSTVA, FEDERALNE UPRAVE I FEDERALNE USTANOVE</p>

<p style="text-align:justify">1. Federalna ministarstva</p>

<p style="text-align:center"><strong>Član 4.</strong></p>

<p style="text-align:justify">Federalna ministarstva su:1. Federalno ministarstvo odbrane-Federalno ministarstvo obrane,<br />
2. Federalno ministarstvo unutra&scaron;njih poslova - Federalno ministarstvo unutarnjih poslova,3. Federalno ministarstvo pravde,<br />
4. Federalno ministarstvo finansija - Federalno ministarstvo financija,5. Federalno ministarstvo energije, rudarstva i industrije,<br />
6. Federalno ministarstvo prometa i komunikacija,7. Federalno ministarstvo rada i socijalne politike,<br />
8. Federalno ministarstvo raseljenih osoba i izbjeglica,9. Federalno ministarstvo za pitanja branitelja i invalida domovinskog rata - Federalno ministarstvo za pitanja boraca i invalida odbrambeno-oslobodilačkog rata,<br />
10. Federalno ministarstvo zdravstva,11. Federalno ministarstvo obrazovanja i nauke,<br />
12. Federalno ministarstvo kulture i sporta,13. Federalno ministarstvo trgovine,<br />
14. Federalno ministarstvo prostornog uređenja i okoli&scaron;a,15. Federalno ministarstvo poljoprivrede, vodoprivrede i &scaron;umarstva,<br />
16. Federalno ministarstvo razvoja, poduzetni&scaron;tva i obrta.</p>

<p style="text-align:center"><strong>Član 5.</strong></p>

<p style="text-align:justify">Federalno ministarstvo odbrane - Federalno ministarstvo obrane vr&scaron;i upravne, stručne i komandno-&scaron;tabne poslove koji se odnose na ostvarivanje funkcije Federacije u oblasti odbrane utvrđene ovim i drugim federalnim zakonima i drugim propisima, i to: uređivanje, razvoj, izgradnju i funkcionisanje sistema odbrane u Federaciji; osigurava izvr&scaron;enje federalnih zakona i drugih propisa u oblasti odbrane; priprema koncepcijsko-strategijska dokumenta za izgradnju sistema odbrane u Federaciji; vođenje vojne evidencije, regrutovanje, upućivanje regruta na odsluženje vojnog roka; popunu i mobilizaciju Vojske Federacije; popunu vojnim obveznicima državnih organa, civilne za&scaron;tite, preduzeća i drugih pravnih lica; upravni i organizacijski poslovi i zadaci Vojske Federacije; izrada i provođenje plana organizovanja, razvoja, finansiranja i opremanja Vojske Federacije; upravljanje i kori&scaron;tenje sredstvima namijenjenim za potrebe Vojske Federacije; planiranje, koordiniranje, istraživanje i razvoj, proizvodnja, remont, ispitivanje, verifikacija, kontrola, standardi, uvoz i izvoz naoružanja i vojne opreme za potrebe Vojske Federacije; obezbjeđenje, čuvanje i zanavljanje proizvoda posebne namjene; procjena ugroženosti teritorije Federacije; kriteriji za raspoređivanje i popunu vojnim obveznicima i materijalnim sredstvima Oružanih snaga Federacije i drugih subjekata odbrane; ratna i mirnodopska formacija, organizacija i brojčani sastav Vojske Federacije; organizacija, opremanje i obučavanje kurirsko-pozivarske službe; udžbenici i druga literatura u oblasti odbrane; uskladi&scaron;tenje, čuvanje i održavanje naoružanja i vojne opreme, te za&scaron;tita materijalnih sredstava i objekata u Vojsci Federacije; organizacija istraživanja za potrebe, odbrane i osnivanje naučnoistraživačkih ustanova u oblasti odbrane; geo- detski, fotogeometrijski i kartografsko-reprodukcijski poslovi od interesa za odbranu; premjer i aviosnimanje objekata i teritorija, topografski planovi i karte za potrebe odbrane i vojni katastar; veze, protivelektronska borba i kriptoza&scaron;tita Vojske Federacije i organa Federacije; pripreme za odbranu državnih organa, preduzeća i drugih pravnih lica; obučavanje građana za potrebe odbrane; plan odbrane Federacije, kantona i općina; naučni i drugi projekti od interesa za odbranu koji se izvode na teritoriji Federacije sa stranim ili domaćim fizičkim ili pravnim licima; inspekcijski nadzor sistema odbrane; mjere sigurnosti i za&scaron;tite odbrambenog sistema i tajnih podataka odbrane; uređenje teritorije od značaja za odbranu; ratne lokacije organa Federacije; pravna za&scaron;tita imovine i imovinsko-pravnih interesa Ministarstva i Vojske Federacije; prvostepeni i drugostepeni upravni postupak u oblasti odbrane Federacije; predlaganje lica za imenovanje na dužnost vojnih ata&scaron;ea; drugi poslovi i zadaci u oblasti odbrane u skladu sa zakonom i drugim propisima Federacije i Bosne i Hercegovine.U sastavu Federalnog ministarstva odbrane - Federalnog ministarstva obrane je Vojska Federacije.<br />
Za obavljanje komandno-&scaron;tabnih poslova u Federalnom ministarstvu odbrane - Federalnom ministarstvu obrane osniva se Zajednička komanda Vojske Federacije.</p>

<p style="text-align:center"><strong>Član 6.</strong></p>

<p style="text-align:justify">Federalno ministarstvo unutra&scaron;njih poslova - Federalno ministarstvo unutarnjih poslova vr&scaron;i upravne i druge stručne poslove koji se odnose na: ostvarivanje nadležnosti Federacije u oblasti unutra&scaron;njih poslova, i to: za&scaron;titu ustavnog poretka i sprečavanje nasilnog ugrožavanja tog poretka i sigurnosti Federacije; za&scaron;titu života i lične sigurnosti građana; sprečavanje i otkrivanje krivičnih djela; pronalaženje i hvatanje učinilaca krivičnih djela; održavanje javnog reda i mira; osiguranje određenih ličnosti i objekata; kriminalističko-tehničko vje&scaron;tačenje; sigurnost saobraćaja na putevima; boravak i kretanje stranaca u skladu sa Zakonom o imigraciji i azilu Bosne i Hercegovine; putne isprave; protivpožarnu za&scaron;titu; promet, prijevoz i uskladi&scaron;tenje opasnih materija; organiziranje, naoružanje, opremanje, osposobljavanje i usavr&scaron;avanje aktivnog i rezervnog sastava policije; utvrđivanje i organiziranje funkcionalnih sistema veza ovog ministarstva; lične karte; lično ime, prijavljivanje prebivali&scaron;ta i boravi&scaron;ta građana; federalno državljanstvo; matične knjige; jedinstveni matični broj građana; registrovanje motornih vozila i vozačke dozvole; nabavljanje, držanje i no&scaron;enje oružja i municije; održavanje javnih skupova; &scaron;kolovanje, stručno osposobljavanje i usavr&scaron;avanje kadrova za potrebe organa za unutra&scaron;nje poslove; naučnoistraživačke poslove iz okvira djelatnosti policije; pružanje pomoći radi otklanjanja posljedica u slučaju opće opasnosti prouzrokovane elementarnim nepogodama i epidemijama i vr&scaron;i druge poslove utvrđene zakonom i u saradnji sa drugim policijskim strukturama u Bosni i Hercegovini u skladu sa propisima Bosne i Hercegovine i Federacije.U sastavu Federalnog ministarstva unutra&scaron;njih poslova - Federalnog ministarstva unutarnjih poslova nalazi se Federalna uprava administracije i Federalna uprava policije koje vr&scaron;e upravne i druge stručne poslove utvrđene zakonom.</p>

<p style="text-align:center"><strong>Član 7.</strong></p>

<p style="text-align:justify">Federalno ministarstvo pravde vr&scaron;i upravne, stručne i druge poslove utvrđene zakonom koji se odnose na: ostvarivanje nadležnosti Federacije u oblastima, a naročito pravosudnih institucija i uprave; upravnog nadzora nad radom pravosudne uprave i federalnih tijela uprave; pružanje pomoći u edukaciji sudija i tužilaca; udruživanje u političke organizacije i udruženja građana; oblast kancelarijskog poslovanja; upravni nadzor i izvr&scaron;enje krivičnih sankcija. Federalno ministarstvo pravde vr&scaron;i upravne poslove koji ne spadaju u djelokrug drugog organa uprave Federacije.U sastavu Federalnog ministarstva pravde nalazi se Zavod za javnu upravu.<br />
Zavod za javnu upravu vr&scaron;i stručne i druge poslove iz nadležnosti Federacije koji se odnose na: utvrđivanje unutra&scaron;nje organizacije federalnih ministarstava i drugih tijela federalne uprave sa ciljem da se unaprijedi njihov rad i organizacija i osigura efikasno rukovođenje; uvođenje savremenih tehničkih metoda i sredstava rada u organe i tijela uprave (informatičko- dokumentacioni sistem); uređivanje načina ostvarivanja prava i dužnosti službenika i namje&scaron;tenika iz radnih odnosa, plaća i drugih naknada u općim aktima ministarstva i drugih tijela federalne uprave, te saradnja sa nadležnim sindikatom u odnosu na rje&scaron;avanje tih pitanja; organizovanje stručnog obrazovanja i usavr&scaron;avanja službenika; izgradnja sistema lokalne samouprave; izbornog sistema, političko-teritorijalne organizacije Federacije i izrada odgovarajućih propisa u tim pitanjima; izdavanje publikacija iz oblasti prava; razvijanje saradnje sa odgovarajućim međunarodnim organizacijama u skladu sa Ustavom Bosne i Hercegovine, kao i lokalnim tijelima vlasti i njihovim asocijacijama u pitanjima iz svoje nadležnosti i druge poslove vezane za oblast javne uprave.</p>

<p style="text-align:center"><strong>Član 8.</strong></p>

<p style="text-align:justify">Federalno ministarstvo finansija - Federalno ministarstvo financija vr&scaron;i upravne, stručne i druge poslove utvrđene zakonom koji se odnose na ostvarivanje nadležnosti Federacije u oblasti financija, i to: porezni sistem i poreznu politiku; praćenje ostvarivanja politike i mjera u oblasti deviznog sistema u skladu sa Ustavom Bosne i Hercegovine i Zakonom o Centralnoj banci Bosne i Hercegovine (&ldquo;Službeni glasnik BiH&ldquo;, broj 1/97), carina, uvoznih dažbina, kreditnog i bankarskog sistema; sistem finansijskog poslovanja (papiri od vrijednosti i sanacija); obračunski sistem (računovodstvo, knjigovodstvo i bilansi); sistem osiguranja imovine i lica; sistem taksa; doprinosa i drugih dažbina i igara na sreću; sistem finansiranja javne potro&scaron;nje; izrada i izvr&scaron;enje Budžeta Federacije i godi&scaron;nje obračune Budžeta Federacije, nadzor nad izvr&scaron;enjem Budžeta, budžetska inspekcija, trezorsko poslovanje; upravljanje novčanim tokovima; dnevno praćenje novčanih sredstava; obaveze i potraživanja i utvrđivanje dinamike praćenja i planiranja osiguranja nedostajućih sredstava; koncentracija finansijskih sredstava radi osiguranja finansijskog trži&scaron;ta; javni dug i njegovo servisiranje; kontrola ostvarivanja Budžeta Federacije i druge poslove utvrđene zakonom.U sastavu Federalnog ministarstva finansija - Federalnog ministarstva financija su: Porezna uprava, Carinska uprava i Finansijska policija.<br />
Porezna uprava vr&scaron;i upravne i druge stručne poslove utvrđene zakonom.Carinska uprava vr&scaron;i upravne i druge stručne poslove utvrđene zakonom.<br />
Finansijska policija vr&scaron;i upravne i druge stručne poslove utvrđene zakonom.</p>

<p style="text-align:center"><strong>Član 9.</strong></p>

<p style="text-align:justify">Federalno ministarstvo energije, rudarstva i industrije obavlja upravne, stručne i druge poslove utvrđene zakonom koji se odnose na ostvarivanje nadležnosti Federacije u oblastima energije, rudarstva, geolo&scaron;kih istraživanja i industrije, praćenje privređivanja i ekonomskog položaja privrednih subjekata i koordinacija i implementacija projekata od značaja za Federaciju u oblastima za koje je nadležno; kreiranje energetske politike i geolo&scaron;kih istraživanja, inspekcijski nadzor nad elektroener- getskim objektima i postrojenjima, nad postrojenjima pod pritiskom, inspekcijski nadzor pri istraživanju i eksploataciji mineralnih sirovina i druge poslove utvrđene zakonom.U sastavu Federalnog ministarstva energije, rudarstva i industrije je Zavod za mjeriteljstvo i Zavod za geologiju.<br />
Zavod za mjeriteljstvo vr&scaron;i stručne i organizacione poslove iz oblasti mjeriteljstva u Federaciji; donosi tehničke propise o verifikaciji mjerila; vr&scaron;i ispitivanje i verifikaciju mjerila; osniva odgovarajuće centre za verifikaciju i nadzor mjerila; učestvuje u ostvarivanju, čuvanju, održavanju i upotrebi etalona i referentnih materijala; obavlja etaloniranje i sljedivost etalona i referentnih materijala, vodi odgovarajuće registre na području Federacije; vr&scaron;i mjeriteljski nadzor nad upotrebom mjerila i označavanjem pakovanih proizvoda; vr&scaron;i neposrednu kontrolu predmeta od plemenitih metala i njihovo žigosanje; sarađuje sa odgovarajućim institucijama u Bosni i Hercegovini i obavlja i druge poslove iz oblasti mjeriteljstva koji nisu u nadležnosti institucija Bosne i Hercegovine.Zavod za geologiju vr&scaron;i istraživačke, stručno-analitičke i druge poslove iz oblasti osnovnih i regionalnih geolo&scaron;kih istraživanja od interesa za Federaciju, koji se odnose na naučno utvrđivanje zakonomjernosti koncentracije i razmje&scaron;taja prirodnih mineralnih resursa u zemljinoj kamenoj kori, priprema geolo&scaron;ke podloge za prostorno planiranje, podloge za izvođenje građevinskih, rudarskih i drugih aktivnosti, zatim podloge za razvoj &scaron;umarstva, poljoprivrede, vodosnabdijevanje, te razvoja urbanizacije i infrastrukturnih objekata. Prikuplja, obrađuje, sređuje i evidentira sve podatke o mineralnim resursimana na području Federacije i pruža informacije o njima zainteresovanim organima i organizacijama. Vr&scaron;i izradu metodskih uputstava, standarda i normativa u oblasti geolo&scaron;kih istraživanja, kreira i razvija geolo&scaron;ki informativni sistem.</p>

<p style="text-align:center"><strong>Član 10.</strong></p>

<p style="text-align:justify">Federalno ministarstvo prometa i komunikacija vr&scaron;i upravne, stručne i druge poslove utvrđene zakonom koji se odnose na ostvarivanje nadležnosti Federacije u oblasti prometa i komunikacija, i to: cestovni promet i javne ceste, željeznički, vazdu&scaron;ni, pomorski, riječni i jezerski promet; cjevovodni promet; sigurnost cestovnog, željezničkog, vazdu&scaron;nog, pomorskog, riječnog i jezerskog prometa; kontrolu letenja; telekomunikacije i po&scaron;tu osim uspostavljanja i funkcioniranja zajedničkih i međunarodnih komunikacijskih uređaja; inspek- cijski nadzor u oblasti javnih cesta, cestovnog, željezničkog, vazdu&scaron;nog, pomorskog, riječnog i jezerskog prometa i vr&scaron;i druge poslove utvrđene zakonom.U sastavu Federalnog ministarstva prometa i komunikacija je Federalna direkcija za civilnu avijaciju- Federalna direkcija za civilno zrakoplovstvo.<br />
Federalna direkcija za civilnu avijaciju - Federalna direkcija za civilno zrakoplovstvo obavlja stručne i druge poslove iz nadležnosti Federacije koji se odnose na: planiranje, koordinaciju i razvoj, standardizaciju i održavanje kapaciteta aerodromskih objekata i opreme, opreme kontrole leta i vazduhoplovnih sredstava, obavljanje koordinacije avioprevoz- nika, strategiju civilnog vazduhoplovstva, aeronautičnu inspekciju, dozvole za letenje, aerodromsko rukovođenje i statistiku, sigurnost letenja, aeronavigaciju, spasilačku službu, prijem i predaju poruka, te obuku i razvoj kadrova kroz odgovarajuće institucije i preduzeća iz oblasti vazdu&scaron;nog prometa.</p>

<p style="text-align:center"><strong>Član 11.</strong></p>

<p style="text-align:justify">Federalno ministarstvo rada i socijalne politke vr&scaron;i upravne, stručne i druge poslove utvrđene u zakonu koji se odnose na nadležnosti Federacije u oblasti: socijalne politike, rada, penzijskog i invalidskog osiguranja, i to: politku rada i zapo&scaron;ljavanja, radne odnose i prava iz radnog odnosa, za&scaron;titu na radu; penzijsko-invalidsko osiguranje; međunarodne konvencije u skladu sa Ustavom Bosne i Hercegovine, ugovori i bilateralni sporazumi iz oblasti rada i zapo&scaron;ljavanja; socijalnu sigurnost i solidarnost, za&scaron;titu civilnih žrtava rata; za&scaron;titu porodice, usvojenje i starateljstvo; socijalnu za&scaron;titu i druge poslove utvrđene zakonom.</p>

<p style="text-align:center"><strong>Član 12.</strong></p>

<p style="text-align:justify">Federalno ministarstvo raseljenih osoba i izbjeglica vr&scaron;i upravne, stručne i druge poslove iz nadležnosti Federacije koji se odnose na prikupljanje i obradu podataka o izbjeglicama i raseljenim osobama, koordiniranje aktivnosti rekonstrukcije zajedno sa registriranjem i nadzorom nevladinih organizacija, stvaranje uslova za povratak raseljenih osoba u njihova mjesta stanovanja, uključujući izgradnju, rekonstrukciju, sanaciju i popravku kuća i drugih stambenih objekata za potrebe smje&scaron;taja izbjeglica i raseljenih osoba, održavanje regionalnih centara za pomoć u obavljanju ovih aktivnosti i druge poslove utvrđene zakonom.</p>

<p style="text-align:center"><strong>Član 13.</strong></p>

<p style="text-align:justify">Federalno ministarstvo za pitanja branitelja i invalida domovinskog rata - Federalno ministarstvo za pitanja boraca i invalida odbrambeno-oslobodilačkog rata vr&scaron;i upravne, stručne i druge poslove utvrđene zakonom koji se odnosi na: utvrđivanje jedinstvene politke i pripremanje sistemskih propisa kojim se reguliraju osnovna socijalno-statusna pitanja vojnih invalida, porodica poginulih boraca i nezaposlenih boraca i boraca drugih oslobodilačkih ratova i učesnika oslobodilačih pokreta i za&scaron;titu ratnih i mirnodopskih vojnih invalida, za&scaron;titu članova porodica poginulih, nestalih i umrlih boraca, kao i umrlih ratnih i umrlih vojnih invalida; upravni i finansijski nadzor izvr&scaron;avanja zakona i drugih propisa iz oblasti boračko-invalidske za&scaron;tite u skladu sa Ustavom i zakonom; daje mi&scaron;ljenja na propise koje pripremaju drugi organi, a odnose se na socijalna-statusna prava ovih kategorija; osiguravanje sredstava za finansiranje prava propisanih federalnim zakonima i drugim federalnim propisima; utvrđuje načine isplate i usklađivanje mjesečnih novčanih primanja; izgradnju, uređenje i održavanje spomen-obilježja, grobalja boraca i strati&scaron;ta nevinih žrtava; kontrolu namjenskog tro&scaron;enja sredstava i vođenje propisanih evidencija iz nadležnosti ovog ministarstva.Borcima, ratnim invalidima i mirnodopskim vojnim invalidima iz stava 1. ovog člana podrazumijevaju se dosada&scaron;nji pripadnici Armije Republike Bosne i Hercegovine, pripadnici HVO i policije, kao i borci NOR-a od 1941. do 1945. godine.<br />
Pod mirnodopskim invalidima podrazumijevaju se vojni invalidi koji su taj status stekli prilikom služenja obaveznog vojnog roka u miru.</p>

<p style="text-align:center"><strong>Član 14.</strong></p>

<p style="text-align:justify">Federalno ministarstvo zdravstva vr&scaron;i upravne, stručne i druge poslove koji se odnose na ostvarivanje nadležnosti Federacije u oblasti zdravstva, a naročito poslove koji se odnose na: provođenje politike i strategije zdravstva u cjelini; razvoj i unapređenje sistema zdravstvene za&scaron;tite i zdravstvenog osiguranja; praćenje i provođenje federalnih zakona u oblasti zdravstva; izrada programa razvoja zdravstvene djelatnosti, te dono&scaron;enje planova i programa mjera zdravstvene za&scaron;tite; međuentitetska i međukantonalna saradnja u oblasti zdravstva; koordiniranje i implementiranje projekata u oblasti zdravstva od značaja za Federaciju u saradnji sa međunarodnim vladinim i nevladinim organizacijama u skladu sa Ustavom Bosne i Hercegovine, a s ciljem rekonstrukcije i obnove zdravstvenog sistema; učestvovanje u implementiranju informatičkih projekata u oblasti zdravstva; osiguranje dostupnosti djelotvornim, sigurnim, kvalitetnim i ekonomičnim lijekovima i sprečavanje njihove zloupotrebe; inspekcijski nadzor iz oblasti sanitarne, zdravstvene i farmaceutske inspekcije i druge poslove utvrđene zakonom.U sastavu Federalnog ministarstva zdravstva je Federalna uprava za za&scaron;titu od zračenja i radijacijsku sigurnost.<br />
Federalna uprava za za&scaron;titu od zračenja i radijacijsku sigurnost obavlja, stručne i upravne poslove iz oblasti za&scaron;tite od zračenja i radijacione sigurnosti utvrđene odgovarajućim federalnim zakonom.</p>

<p style="text-align:center"><strong>Član 15.</strong></p>

<p style="text-align:justify">Federalno ministarstvo obrazovanja i nauke vr&scaron;i upravne, stručne i druge poslove iz nadležnosti Federacije, koji se odnose na: pred&scaron;kolsko, osnovno i srednje obrazovanje; pedago&scaron;ke standarde i normative prostora, opreme i nastavnih sredstava za pred&scaron;kolsko, osnovno i srednje obrazovanje i odgoj; nostrifikaciju i ekvivalenciju inostranih &scaron;kolskih svjedodžbi i diploma; stručno obrazovanje i usavr&scaron;avanje nastavnog osoblja; udžbeničku literaturu za osnovno i srednje obrazovanje; naučnoistraživački rad na unapređenju odgojno-obrazovnog rada; standarde i normative za visoko obrazovanje; đački i studentski standard; razvoj naučno-istraživačke djelatnosti; za&scaron;titu autorskog prava i intelektualne svojine; koordiniranje naučnoistraživačkih aktivnosti; razvoj naučno-istraživačkih organizacija; podsticanje fundamentalnih primijenjenih istraživanja; razvoj investicionih tehnologija i kadrova u naučnoistraživačkoj djelatnosti; praćenje inovacija, razvoja i unapređenja tehnologija i druge poslove utvrđene zakonom.</p>

<p style="text-align:center"><strong>Član 16.</strong></p>

<p style="text-align:justify">Federalno ministarstvo kulture i sporta - Federalno minis- tarstvo kulture i &scaron;porta vr&scaron;i upravne, stručne i druge poslove iz nadležnosti Federacije, koji se odnose na: naučnoistraživačku djelatnost i za&scaron;titu i kori&scaron;tenje kulturno-historijskog naslijeđa; muzejsku, arhivarsku, bibiliotekarsku, izdavačku, pozori&scaron;nu, muzičku, likovnu, filmsku i estradnu djelatnost, djelatnost organizacija i udruženja građana u oblasti umjetnosti i kulture; unapređenje sporta i tjelesne kulture i druge poslove utvrđene zakonom.U sastavu ministarstva kulture i sporta - Federalno ministarstvo kulture i &scaron;porta nalazi se Zavod za za&scaron;titu spomenika.</p>

<p style="text-align:center"><strong>Član 17.</strong></p>

<p style="text-align:justify">Federalno ministarstvo trgovine vr&scaron;i upravne, stručne i druge poslove iz nadležnosti Federacije koji se odnose na: trgovinu, turizam i ugostiteljstvo; funkcionisanje jedinstvenog trži&scaron;ta; uticaj privrednog sistema i ekonomske politike na trži&scaron;te roba i usluga; odnose ponude i potražnje, cijene roba i usluga; za&scaron;titu potro&scaron;ača; trži&scaron;nu inspekciju i inspekcijski nadzor i druge poslove utvrđene zakonom.</p>

<p style="text-align:center"><strong>Član 18.</strong></p>

<p style="text-align:justify">Federalno ministarstvo prostornog uređenja i okoli&scaron;a vr&scaron;i upravne, stručne i druge poslove iz nadležnosti Federacije koji se odnose na: planiranje i uređenje prostora politiku kori&scaron;tenja zemlji&scaron;ta na federalnom nivou; izradu, provođenje i primjenu prostornog plana Federacije; usklađenost prostornih planova kantona sa prostornim planom Federacije; usmjeravanje dugoročnog razvoja upotrebe prirodnih resursa; geolo&scaron;ka istraživanja; izradu osnovnih karata geofizičkih, seizmolo&scaron;kih, geotermalnih, minerogenetskih, geohemijskih, geomorfolo&scaron;kih i drugih karata; izradu geolo&scaron;kih podloga za prostorno uređenje i ekolo&scaron;ku za&scaron;titu zraka, vode i zemlje; izradu strategija i politike za&scaron;tite okoli&scaron;a; standarde kvaliteta zraka, vode i zemlje, ekolo&scaron;ko praćenje i kontrola zraka, vode i zemlje i nadzor nad odgovarajućim ustanovama iz sektora i druge poslove utvrđene zakonom.</p>

<p style="text-align:center"><strong>Član 19.</strong></p>

<p style="text-align:justify">Federalno ministarstvo poljoprivrede, vodoprivrede i &scaron;umarstva vr&scaron;i upravne, stručne i druge poslove iz nadležnosti Federacije koji se odnose na: za&scaron;titu i kori&scaron;tenje poljoprivrednog zemlji&scaron;ta; za&scaron;titu poljoprivrednog bilja i proizvoda od uzročnika bolesti, &scaron;tetočina i korova; proizvodnju i promet sjemena i sadnog materijala, proizvodnju i unapređenje stočarstva; zdravstvenu za&scaron;titu životinja; kontrolu zdravstvene ispravnosti sirovog mesa, ribe, mlijeka i jaja, te stočne hrane; unapređenje proizvodnje u &scaron;umarstvu, uzgoj, za&scaron;titu, uređivanje i unapre- đivanje &scaron;uma, stanje drvnog fonda, eksploataciju &scaron;uma; po&scaron;umljavanje degradiranih i izdanačkih &scaron;uma, goleti i kr&scaron;a; lovstvo i lovnu prirodu; vodene izvore, planove, osnovne i bilanse voda; zahvatanje i kori&scaron;tenje voda; osiguranje voda za potrebe vodosnabdijevanja stanovni&scaron;tva i industrije; inspekcijski nadzor u oblasti poljoprivrede, vodoprivrede i &scaron;umarstva i druge poslove utvrđene zakonom.U sastavu Federalnog ministarstva poljoprivrede je Zavod za za&scaron;titu bilja u poljoprivredi.</p>

<p style="text-align:center"><strong>Član 20.</strong></p>

<p style="text-align:justify">Federalno ministarstvo razvoja, poduzetni&scaron;tva i obrta vr&scaron;i upravne, stručne i druge poslove iz nadležnosti Federacije koji se odnose na: podsticanje razvoja, poduzetni&scaron;tva i obrta; davanje potpore za primjenu inovacija i uvođenje savremenih tehnologija u oblasti poduzetni&scaron;tva i obrta; povećanje udjela poduzetni&scaron;tva i obrta u ukupnoj privredi; organizovanje institucija za poduzet- ni&scaron;tvo i stvaranje poduzetničke infrastrukture, osposobljavanje poduzetnika i obrtnika kroz redovno i dopunsko obrazovanje i druge poslove utvrđene zakonom.2. Samostalne federalne uprave</p>

<p style="text-align:center"><strong>Član 21.</strong></p>

<p style="text-align:justify">Samostalne federalne uprave su:1. Federalna uprava civilne za&scaron;tite i<br />
2. Federalna uprava za geodetske i imovinsko-pravne poslove.</p>

<p style="text-align:center"><strong>Član 22.</strong></p>

<p style="text-align:justify">Federalna uprava civilne za&scaron;tite vr&scaron;i upravne, stručne i druge poslove utvrđene zakonom, a koji se odnose na: organiziranje, pripremanje i funkcionisanje civilne za&scaron;tite i službe osmatranja i obavje&scaron;tavanja, razradu plana upotrebe i djelovanja civilne za&scaron;tite, praćenje stanja priprema civilne za&scaron;tite uz predlaganje i preduzimanje mjera na unapređenju organizovanja i osposobljavanja civilne za&scaron;tite; izdavanje naredbi za upotrebu jedinica, službi, &scaron;tabova i povjerenika civilne za&scaron;tite na provođenju mjera za&scaron;tite i spa&scaron;avanja; organizovanje i praćenje realizacije obuke građana na provođenju samoza&scaron;tite, organizovanje i koordinaciju provođenja mjera za&scaron;tite i spa&scaron;avanja; dono&scaron;enje plana okvirnih, ličnih i materijalnih formacija &scaron;tabova, jedinica i službi za&scaron;tite i spa&scaron;avanja uz predlaganje i poduzimanje mjera na njihovoj popuni ljudstvom i materijalnim sredstvima, dono&scaron;enje nastavnih planova i programa obuke struktura civilne za&scaron;tite; predlaganje programa zajedničkih samostalnih vježbi i izradu elaborata za izvođenje vježbi civilne za&scaron;tite; izradu i dono&scaron;enje svog plana odbrane; sve poslove prikupljanja podataka o minama i drugim neeksplo- diranim ubojnim sredstvima (NUS-a) na teritoriji Federacije sa održavanjem baze podataka o tome; izvođenje stručne obuke osoba za rad sa NUS-a; ugovaranje radova, nadzor nad izvođenjem i provjerom kvaliteta i prijem radova uklanjanja i uni&scaron;tavanje NUS-a, te neposredno uklanjanje i uni&scaron;tavanje pronađenog NUS-a (realizacija na poziv preko timova na hitne intervencije); pripremu propisa u oblasti civilne za&scaron;tite, međunarodnu saradnju po pitanjima iz oblasti civilne za&scaron;tite; predlaganje planova naučnoistraživačkih projekata iz oblasti civilne za&scaron;tite i praćenje njihove realizacije, inspekcijski nadzor iz oblasti civilne za&scaron;tite; vođenje propisanih evidencija i vr&scaron;enje drugih poslova iz ove oblasti, utvrđene odgovarajućim federalnim zakonom.</p>

<p style="text-align:center"><strong>Član 23.</strong></p>

<p style="text-align:justify">Federalna uprava za geodetske i imovinsko-pravne poslove vr&scaron;i upravne i druge stručne poslove iz nadležnosti Federacije koji se odnose na: premjer, uspostavljanje i obnovu katastra nekretnina; katastar komunalnih uređaja osim poslova koji su zakonom dati u nadležnost kantona i općina; kartografisanje teritorije Federacije; geodetsko-kartografske poslove od značaja za odbranu; vođenje tehničke arhive originala planova i karata osnovnih geodetskih radova i drugih podataka dobivenih vr&scaron;enjem geodetskih radova; komasaciju zemlji&scaron;ta i premjeravanje zemlji&scaron;ta za posebne potrebe; evidenciju na nekretninama i davanje prijedloga za reprivatizaciju imovine i inspekcijski nadzor nad poslovima premjera i katastra nekretnina, katastra zemlji&scaron;ta i katastra komunalnih uređaja.3. Samostalne federalne ustanove</p>

<p style="text-align:center"><strong>Član 24.</strong></p>

<p style="text-align:justify">Samostalne federalne ustanove su:<br />
1. Federalni zavod za statistiku,<br />
2. Federalni meteorolo&scaron;ki zavod,<br />
3. Arhiv Federacije,<br />
4. Federalni zavod za programiranje razvoja i<br />
5. Federalna direkcija robnih rezervi.</p>

<p style="text-align:center"><strong>Član 25.</strong></p>

<p style="text-align:justify">Federalni zavod za statistiku vr&scaron;i stručne i druge poslove iz nadležnosti Federacije koji se odnose na statistička istraživanja u Federaciji, a naročito na: utvrđivanje jedinstvene metodologije statističkih istaživanja, jedinstvene statističke standarde, razvijanje statističkog informacionog sistema kao dijela jedinstvenog sistema informisanja; uvođenje i vođenje administrativnih i statističkih registara (prostornih jedinica, stanovni&scaron;tva, preduzeća, samostalnih radnji i dr.), evidencije propisane zakonom, razmjenjivanje statističkih podataka sa drugim državama i međunarodnim organizacijama proisteklih iz obaveza utvrđenih međunarodnim ugovorima i u skladu sa zakonom na državnom nivou kojim se uređuje ovo pitanje.</p>

<p style="text-align:center"><strong>Član 26.</strong></p>

<p style="text-align:justify">Federalni meteorolo&scaron;ki zavod vr&scaron;i stručne i druge poslove iz nadležnosti Federacije koji se odnose na: razvoj i funkcionisanje meteorolo&scaron;ke, vazduhoplovno-meteorolo&scaron;ke, hidrolo&scaron;ke i seizmolo&scaron;ke djelatnosti i kvaliteta životne sredine; istraživanje atmosfere, vodenih resursa; kvaliteta životne sredine (zraka, vode i tla) i seizmolo&scaron;kih procesa; prikupljanje, obrađivanje i objavljivanje podataka iz djelokruga od interesa za Federaciju i vr&scaron;enje drugih poslova u oblasti meteorologije, vazduhoplovne meteorologije, hidrologije, kvaliteta životne sredine i seizmologije.</p>

<p style="text-align:center"><strong>Član 27.</strong></p>

<p style="text-align:justify">Arhiv Federacije vr&scaron;i stručne i druge poslove iz nadležnosti Federacije koji se odnose na: evidentiranje, preuzimanje, sređivanje, obradu, za&scaron;titu i kori&scaron;tenje ukupne arhivske građe i registarskog materijala; razvoj arhivske djelatnosti u Federaciji; mjere osiguranja i za&scaron;tite arhivske građe; stručni nadzor nad za&scaron;titom registarskog materijala i arhivske građe i odabir arhivske građe iz registarskog materijala; izdavanje uvjerenja, potvrda i drugih zvaničnih isprava o činjenicama i dokazima koji se nalaze u građi koju čuva; stručno usavr&scaron;avanje radnika arhivske službe i naučnoistraživački, publicistički rad u arhivskoj djelatnosti i međunarodnu arhivsku saradnju.</p>

<p style="text-align:center"><strong>Član 28.</strong></p>

<p style="text-align:justify">Federalni zavod za programiranje razvoja vr&scaron;i istraživačke, stručno-analitičke i druge poslove iz nadležnosti Federacije koji se odnose na: programiranje razvoja, analizu faktora i mogućnosti privrednog razvoja i njihovu prezentaciju na domaćem i stranom trži&scaron;tu; kreiranje strategije i programa razvoja i izradu mjera razvojne i ekonomske politike; analizu i programiranje unapređivanja strukturnih odnosa u privrednom i dru&scaron;tvenom razvoju (sektorsko, vlasničko, organizaciono i drugi oblici strukturnih odnosa); programiranje kori&scaron;tenja, valorizacije i za&scaron;tite prirodnih resursa i mjera za njihovo ostvarivanje, izradu makroekonomskih bilansa, proporcija i globalnih agregata rasta; izradu materijalnih bilansa zemlje; analiziranje odnosa u oblasti raspodjele, koncipiranje programa naučnoistraživačkog rada od značaja za privredni razvoj i ekonomsku politiku; programiranje razvoja dru&scaron;tvenih djelatnosti u skladu sa strategijom privrednog razvoja; regionalni razvoj i sistem njegovog podsticanja i saradnju sa institucijama koje se bave pitanjem razvoja u zemlji i inostranstvu.</p>

<p style="text-align:center"><strong>Član 29.</strong></p>

<p style="text-align:justify">Federalna direkcija robnih rezervi vr&scaron;i stručne i druge poslove koji se odnose na nabavku, razmje&scaron;taj, zanavljanje, čuvanje i kori&scaron;tenje robnih rezervi Federacije; provođenje mjera radi intervencija na trži&scaron;tu, balansiranje roba za potrebe rezervi Federacije i saradnju sa organima za robne rezerve u kantonima, općinama i preduzećima.</p>

<p style="text-align:justify">III - SJEDI&Scaron;TE FEDERALNIH MINISTARSTAVA, FEDERALNIH UPRAVA I FEDERALNIH USTANOVA</p>

<p style="text-align:center"><strong>Član 30.</strong></p>

<p style="text-align:justify">Sjedi&scaron;te federalnih ministarstava, federalnih uprava i federalnih ustanova je u Sarajevu.Izuzetno od odredaba prethodnog stava, sljedeća ministar- stva imaju sjedi&scaron;te u Mostaru:<br />
Federalno ministarstvo trgovine,Federalno ministarstvo prometa i komunikacija,<br />
Federalno ministarstvo energije, rudarstva i industrije,Federalno ministarstvo obrazovanja i nauke,<br />
Federalno ministarstvo kulture i sporta.Vlada može odlučiti da druga ministarstva, odnosno druga tijela federalne uprave mogu imati sjedi&scaron;te van Sarajeva.</p>

<p style="text-align:justify">IV - RUKOVOĐENJE FEDERALNIM MINISTARSTVIMA, FEDERALNIM UPRAVAMA I FEDERALNIM USTANOVAMA I UNUTRA&Scaron;NJA ORGANIZACIJA</p>

<p style="text-align:center"><strong>Član 31.</strong></p>

<p style="text-align:justify">Rukovođenje federalnim ministarstvima, federalnim upravama i federalnim ustanovama vr&scaron;i se na način predviđen Zakonom o upravi Federacije Bosne i Hercegovine.</p>

<p style="text-align:center"><strong>Član 32.</strong></p>

<p style="text-align:justify">Unutra&scaron;nja organizacija federalnih ministarstava, federalnih uprava i federalnih ustanova utvrđuje se pravilnikom o unutra&scaron;njoj organizaciji.Pravilnik o unutra&scaron;njoj organizaciji izrađuje se i donosi na način predviđen Zakonom o upravi u Federaciji Bosne i Hercegovine i propisima koji se odnose na izradu i dono&scaron;enje tih pravilnika.</p>

<p style="text-align:justify">V - PRELAZNE I ZAVR&Scaron;NE ODREDBE</p>

<p style="text-align:center"><strong>Član 33.</strong></p>

<p style="text-align:justify">Danom stupanja na snagu ovog zakona prestaje da važi Zakon o federalnim ministarstvima i drugim tijelima federalne uprave (&ldquo;Službene novine Federacije BiH&ldquo;, br. 8/95, 2/96, 9/96 i 48/99).</p>

<p style="text-align:center"><strong>Član 34.</strong></p>

<p style="text-align:justify">Ovaj zakon stupa na snagu narednog dana od dana objavljivanja u &ldquo;Službenim novinama Federacije BiH&ldquo;.</p>

<p style="text-align:justify">PREDSJEDAVAJUĆI&nbsp;<br />
DOMA NARODA&nbsp;<br />
PARLAMENTA FEDERACIJE BiH&nbsp;<br />
Slavko Matić</p>

<p style="text-align:justify">PREDSJEDAVAJUĆI&nbsp;<br />
PREDSTAVNIČKOG DOMA&nbsp;<br />
PARLAMENTA FEDERACIJE BiH<br />
Muhamed Ibrahimović</p>