<p style="text-align: center;"><strong>SAOPĆENJE ZA JAVNOST</strong></p>

<p style="text-align: justify;">Policijska akademija Federalnog ministarstva unutra&scaron;njih poslova u saradnji sa Specijalnom policijskom jedinicom Federalne uprave policije organizovala je kurs &bdquo;Za instruktora kursa kontrola mase&ldquo;, koji je održan od 4. do 8. 11. 2019. godine. Zbog specifičnosti tema teoretskog i praktičnog dijela, kurs je održan u kasarni Oružanih snaga BiH &bdquo;Rajlovac&ldquo;.</p>

<p style="text-align: justify;">Riječ je o prvoj obuci koja je realizirana u saradnji s Oružanim snagama BiH te je stoga Policijska akademija vi&scaron;e nego zadovoljna postignutim rezultatima. S obzirom na to da Policijska akademija posjeduje iskustvo iz različitih oblasti, i ovog puta se iskazala u pružanju stručne pomoći kako bi se uspje&scaron;no okončala obuka 1. generacije instruktora OS za kontrolu mase.</p>

<p style="text-align: justify;"><img alt="" src="/files/image/obuka%20os%20bih%20COPY.jpg" style="width: 675px; height: 377px;" /></p>

<p style="text-align: justify;">Realizacijom obuka ove i slične tematike, Policijska akademija i na ovaj način doprinosi jačanju i usavr&scaron;avanju policijskih kadrova, kao i pripadnika Oružanih snaga, koji su dobili priliku usvojiti znanja i tehnologije iz oblasti kontrole masa, &scaron;to će primijeniti u organizacionim jedinicima Ministarstva odbrane OS BiH. Na ovaj način Policijska akademija FMUP-a pruža nesebičnu pomoć i učestvuje, zajedno s ostalim institucijama, u jačanju sigurnosti i stabilnosti u BiH te ujedno radi i na promociji drugih vrijednosti.</p>

<p style="text-align: justify;">Po okončanju kursa, Policijska akademija je dodijelila certifikate polaznicima koji su dobili status instruktora u oblasti kontrole mase.</p>

<p style="text-align: justify;"><img alt="" src="/files/image/obuka%20os%20bih%201.JPG" style="width: 675px; height: 449px;" /></p>