<p style="text-align: center;"><strong>SAOPĆENJE ZA JAVNOST</strong></p>

<p>Na Policijskoj akademiji Federalnog ministarstva unutra&scaron;njih poslova danas je održana pres-konferencija kojom je najavljeno provođenje kampanje &bdquo;Borba protiv nasilja u porodici i nasilja nad ženama&ldquo;.</p>

<p>Federalno ministarstvo unutra&scaron;njih poslova je među prvim instutucijama koja od usvajanja Strategije za prevenciju i borbu protiv nasilja u porodici 2024.&ndash;2027. godina pokreće preventivnu kampanju pod nazivom &bdquo;Borba protiv nasilja u porodici i nasilja nad ženama&ldquo;.</p>

<p>Na pres-konferenciji prisutnima su se obratili federalni ministar unutra&scaron;njih poslova Ramo Isak i direktor Federalne uprave policije Federalnog MUP-a Vahidin Munjić.</p>

<p>Direktor Munjić istakao je da podržava izmjene Krivičnog zakona Federacije BiH u koji će se uvrstiti femicid kao posebno krivično djelo, također je apelovao na građane da prijave nasilje i na taj način pruže podr&scaron;ku žrtvama nasilja.</p>

<p>Ministar Isak istakao je da Kampanja ima za cilj informisati građane o ozbiljnosti problema nasilja u porodici i nasilja nad ženama te o dugoročnim posljedicama koje nasilje ostavlja na dru&scaron;tvo, educirati žrtve nasilja o njihovim pravima, dostupnim pravnim i psiholo&scaron;kim savjetovali&scaron;tima te sigurnim kućama.</p>

<p>&bdquo;Kampanjom želimo edukovati građane o načinima prijavljivanja nasilja i pružiti im informaciju o relevantnim institucijama koje im mogu pomoći, ali i osnažiti saradnju između institucija, policije, nevladinih organizacija i medija u cilju efikasnije za&scaron;tite žrtava nasilja&ldquo; - kazao je minstar Isak te pozvao medije da prate kampanju.</p>

<p><img alt="" src="/files/image/Alic-Dumancic/slika6.jpg" style="width: 640px; height: 480px;" /><img alt="" src="/files/image/Alic-Dumancic/slika%201.jpg" style="width: 640px; height: 480px;" /><img alt="" src="/files/image/Alic-Dumancic/slika4.jpg" style="width: 640px; height: 492px;" /></p>

<p>Dom naroda Parlamenta Federacije Bosne i Hercegovine na 9. sjednici u Sarajevu usvojio je Strategiju za prevenciju i borbu protiv nasilja u porodici 2024. &ndash; 2027. godina. Strategija predstavlja krovni strate&scaron;ki dokument za jačanje institucionalnog odgovora na nasilje u porodici i nasilje nad ženama te obavezuje organe uprave na svim nivoima vlasti u Federaciji BiH na realizaciju strate&scaron;kog cilja Strategije &ndash;smanjenje nasilja u porodici.</p>