<p style="text-align: center;">SAOPĆENJE ZA JAVNOST</p>

<p>Na Policijskoj akademiji Federalnog ministarstva unutra&scaron;njih poslova promovirana je 43. generacija polaznika za čin &bdquo;policajac&ldquo;.</p>

<p>Obuku za početni čin &bdquo;policajac&ldquo; uspje&scaron;no je okončalo 315 polaznika od toga njih 37 iz Ministarstva unutra&scaron;njih poslova Unsko-sanskog kantona, 131 iz Srednjobosanskog, 17 iz Bosanskopodrinjskog i 130 iz Hercegovačko-neretvanskog kantona.</p>

<p><img alt="" src="/files/image/AKADEMIJA%20FMUP%202024/slika%205(1).jpg" style="width: 675px; height: 360px;" /></p>

<p>Tim povodom polaznicima se obratio federalni ministar unutra&scaron;njih poslova Ramo Isak koji je istakao da je ponosan na činjenicu &scaron;to ispraća 43. generaciju kadeta Policijske akademije Federalnog ministartsva unutra&scaron;njih poslova koji su izabrali da služe dru&scaron;tvu i budu na strani zakona.</p>

<p>&bdquo;Čvrsto vjerujem da ste vi generacija koja će nas učiniti ponosnima i da ćete va&scaron;e dužnosti obavljati savjesno i odgovorno i da ćete pred zakonom sve ljude tretirate jednako. Uvijek se držite slova zakona i radite u interesu svih građana BiH. Vi ste budući policajci kojima je narod dao povjerenje i kojima narod vjeruje, a na vama je da svojim postupcima to povjerenje sačuvate i učvrstite&ldquo;- kazao je ministar Isak.</p>

<p><img alt="" src="/files/image/AKADEMIJA%20FMUP%202024/slika%203(1).jpg" style="width: 675px; height: 587px;" /></p>

<p>Ministar se posebno zahvalio rukovodiocima i stručnom kadru Policijske akademije FMUP-a, kao i pripadnicima kantonalnih ministarstava unutra&scaron;njih poslova, koji su nesebičnim zalaganjem prenijeli dio svog iskustva na buduće policijske službenike.</p>

<p>U ime 43.generacije polaznika za čin &bdquo;policajac&ldquo;pristunima se obratio Nusret Be&scaron;irević, v.d direktora Policijske akademije FMUP-a, koji je istakao da je ponosan &scaron;to ispraća najveću generaciju kadeta od osnivanja Akademije, njih 315, dok su&nbsp;za najbolje&nbsp;kadete&nbsp;progla&scaron;eni Ensar Kosovac i Ivo Soldo. Budućim policijskim službenicima poručio je da po&scaron;tuju zakone i da uvijek budu na usluzi građanima.</p>

<p><img alt="" src="/files/image/AKADEMIJA%20FMUP%202024/slika%204(1).jpg" style="width: 640px; height: 507px;" /></p>

<p>Zatim se prisutnima obratio kadet&nbsp;Ensar Kosovac, koji se zahvalio ministru Isaku i gospodinu Be&scaron;ireviću, te naglasio kako su kadeti imali priliku učiti od najboljih predavača, instruktora i voditelja odjeljenja, kako bi nakon obuke bili osposobljeni dostojno obavljati poslove i zadatke policijskih službenika.</p>

<p>Promociji su pored predstavnika FMUP-a, prisustvovali predstavnici zakonodavne, izvr&scaron;ne i sudske vlasti i druge zvanice.</p>