<p style="text-align: center;">SAOPĆENJE ZA JAVNOST</p>

<p>Federalni ministar unutra&scaron;njih poslova Ramo Isak oglasio se u povodu jučera&scaron;nje reakcije ministra sigurnosti Bosne i Hercegovine Nenada Ne&scaron;ića, a koja je vezana za de&scaron;avanja u Nacionalnoj kontakt tački između Bosne i Hercegovine i EUROPOL-a.</p>

<p>Federalno ministarstvo unutra&scaron;njih poslova, za razliku od Ministarstva sigurnosti BiH, ranije se nije ogla&scaron;avalo o navedenoj temi smatrajući kako se problemi trebaju rje&scaron;avati institucionalno, a ne putem medija:</p>

<p>&bdquo;Gospodine Ne&scaron;iću, možete li javno objaviti saglasnost koju je MUP-u RS-a dala Nacionalna zajednička kontakt tačka (NZKT) Bosne i Hercegovine s EUROPOL-om za uspostavljanje SIENA ekstenzije &ndash; za&scaron;tićenog kanala za komuniciranje &ndash; u sjedi&scaron;tu MUP-a RS-a u Banja Luci?</p>

<p><img alt="" src="/files/image/ISAK%202023/IMG-20231204-WA0000.jpg" style="width: 640px; height: 427px;" /></p>

<p>Ne možete, jer takva saglasnost ne postoji. Nikada je nije dao zamjenik koordinatora u NZKT BiH s EUROPOL-om iz Federalnog ministarstva unutra&scaron;njih poslova &ndash; Federalne uprave policije. Zahtjev ste uputili nezakonito i kr&scaron;eći Sporazum o operativnoj i strate&scaron;koj saradnji između Bosne i Hercegovine i Ureda evropske policije i kr&scaron;eći Pravilnik o radu i operativnoj saradnji Nacionalne zajedničke kontakt tačke Bosne i Hercegovine s EUROPOL-om.</p>

<p>Treba li gospodine Ne&scaron;iću da Vas ja učim kako u članu 6. stav 2. Sporazuma o operativnoj i strate&scaron;koj saradnji između Bosne i Hercegovine i Ureda evropske policije pi&scaron;e da se razmjena informacija između BiH i EUROPOL-a odvija putem NZKT BiH s EUROPOL-om, a da drugi organi poput MUP-a RS-a mogu vr&scaron;iti direktnu razmjenu informacija s EUROPOL-om samo ako to EUROPOL i NZKT BiH s EUROPOL-om smatraju prikladnim. Znate li da u članu 10. stav 2. Pravilnika o radu i operativnoj saradnji NZKT BiH s EUROPOL-om pi&scaron;e da je koordinator dužan izvr&scaron;iti konsultacije sa zamjenicima koordinatora i da je potreban konsenzus za dono&scaron;enje odluka? Odluke, zapisnici ili neki drugi akti &ndash; o tome da NZKT BiH s EUROPOL-om daje saglasnost MUP-u RS-a da bez znanja države BiH razmjenjuje informacije s EUROPOL-om, državama članicama i trećim stranama &ndash; ne postoje. Radite nezakonito.</p>

<p>U zahtjevu koji je MUP RS-a uputio ka EUROPOL-u navedeno je izričito da MUP RS-a zahtjeva da NZKT BiH za EUROPOL ne može vidjeti sadržaj razmjenjenih poruka koje MUP RS-a razmjenjuje s EUROPOL-om, državama članicima i trećim stranama. Ja mogu shvatiti da imate neopisivu želju da samostalno dostavljate podatke, primjera radi, MUP-u Republike Srbije, da ih obavje&scaron;tavate o krivičnim predmetima koje vodite protiv državljana BiH, eventualno &bdquo;pakujete&ldquo; li&scaron;avanja slobode na teritoriji Srbije, ali ne mogu nikako razumjeti da ste spremni direktno kr&scaron;iti međunarodni sporazum i vjerovati kako će vam to proći.</p>

<p>&Scaron;to se tiče curenja tajnih podataka, sazovite konferenciju za medije i predočite javnosti sigurnosnu dozvolu za lice koje ste angažovali duži vremenski period po osnovu ugovora o djelu da rukuje tajnim podacima. To ne možete učiniti, jer ste angažovali osobu koja nema pristup tajnim podacima i koja nije pro&scaron;la sigurnosnu provjeru, a kojoj ste dozvolili da rukuje tajnim podacima s najvećim oznakama tajnosti.</p>

<p>Ministre Ne&scaron;iću, ne glumite &scaron;efa NZKT BiH s EUROPOL-om, jer to niste. Va&scaron;a uloga je u su&scaron;tini da djelujete kao sekretarica, administrativna i tehnička ispomoć za NZKT BiH s EUROPOL-om. Va&scaron;e ministarstvo uop&scaron;te se ne smatra nadležnim organom u smislu člana 7. Sporazuma o operativnoj i strate&scaron;koj saradnji između Bosne i Hercegovine i Ureda evropske policije. Nemojte se uvrijediti, ali Vi ste ne&scaron;to kao posluga NZKT BiH.</p>

<p>Nadležnosti državnih institucija, a prije svega Direkcije za koordinaciju policijskih tijela Bosne i Hercegovine, nećete prenositi na entitetske i kantonalne uprave policija. Povucite zahtjev i obustavite sve buduće aktivnosti za koje nemate saglasnost koordinatora i dva zamjenika koordinatora u NZKT BiH s EUROPOL-om.</p>

<p>Treba Vam biti jasno da predstavnik MUP-a RS-a ne smije i neće nijednu odluku o razmjeni informacija o kriminalističim postupcima donijeti bez saglasnosti predstavnika Granične policije Bosne i Hercegovine i Federalne uprave policije u NZKT BiH s EUROPOL-om. Ili ako hoćete da pričamo Va&scaron;im jezikom &ndash; bez saglasnost predstavnika iz reda bo&scaron;njačkog i hrvatskog naroda. Isto tako, valjda Vam je do sada postalo jasno, kako na&scaron; predstavnik nikada neće podržati nijedan zahtjev koji ide na &scaron;tetu države Bosne i Hercegovine.</p>

<p>Ne planiram dalje diskutovati s Vama jer u ovom slučaju pitanja i odgovore na pitanja trebaju postavljati državni tužitelji. A ključni odgovor bit će odgovor koordinatora i dva zamjenika koordinatora u NZKT BiH s EUROPOL-om i to na dva pitanja: Da li ste dali saglasnost da se EUROPOL-u proslijedi zahtjev MUP-a RS? Ukoliko niste, ko je i kada poslao zahtjev?</p>

<p>Molim Vas ne glumite patriotu. Izgledate smije&scaron;no. Va&scaron;a priča da Nenad Ne&scaron;ić voli državu Bosnu i Hercegovinu, a da Ramo Isak radi protiv države Bosne i Hercegovine govori o stepenu panike u kojoj se nalazite. I da, prenesite i ostalim direktorima sigurnosnih agencija, koji se izja&scaron;njavaju kao pripadnici srpskog naroda, a koji su gle čuda odmah nakon MUP-a RS-a uputili zahtjeve za uspostavljanje direktnih kanala komunikacije s EUROPOL-om, državama članicima i trećim stranama da slobodno povuku zahtjeve, jer zahtjevima neće biti udovoljeno.</p>

<p>Dobro ste ovo smislili, ali Vas provalismo. Ugodan ostatak vikenda ministre Ne&scaron;iću&ldquo;, navodi se u reakciji ministra Isaka.</p>