<p style="text-align: center;">SAOPĆENJE ZA JAVNOST</p>

<p style="text-align: justify;">Federalni ministar unutra&scaron;njih poslova Ramo Isak oglasio se povodom cijepanja zastave Bosne i Hercegovine koja je postavljena na jahorinskom vrhu Ko&scaron;uta, odnosno na teritorij Federacije Bosne i Hercegovine &ndash; Kantona Sarajevo.</p>

<p style="text-align: justify;"><img alt="" src="/files/image/Ministar%20Ramo%20ISak/slika%201%2003092024.jpg" style="width: 675px; height: 446px;" /></p>

<p style="text-align: justify;">&bdquo;Predsjednik Nadzornog odbora ski-centra Jahorina Nedjeljko Elek, &scaron;iroj javnosti poznatiji kao vjerna sluga Milorada Dodika, ponovo dezinformi&scaron;e javnost i to ovaj put tvrdnjama kako je zbog zastave Bosne i Hercegovine na teritoriji bosanskohercegovačkog entiteta RS-a uhap&scaron;en pripadnik Federalnog ministarstva unutra&scaron;njih poslova.</p>

<p style="text-align: justify;">Obavje&scaron;tavam javnost da nije uhap&scaron;en, a niti će biti. Pripadnike Federalnog ministarstva unutra&scaron;njih poslova policijski službenici Ministarstva unutra&scaron;njih poslova RS-a neće i ne smiju hapsiti. Autokratski režim vladanja i represiju policija u bh. entitetu RS-a možda može provoditi nad biračima SNSD-a i ojađenim stanovni&scaron;tvom manjeg bh. entiteta, ali ne i nad pripadnicima Federalnog ministarstva unutra&scaron;njih poslova. Mi ćemo zastavu države Bosne i Hercegovine ponosno isticati i u Federaciji Bosne i Hercegovine i u RS-u i u Brčko distriktu Bosne i Hercegovine, ali i na međunarodnom nivou. Bosna i Hercegovina je država, a državom se ponosimo.</p>

<p style="text-align: justify;">Istina je da su policijski službenici Ministarstva unutra&scaron;njih poslova RS-a uručili prekr&scaron;ajni nalog policijskom službeniku Ministarstva unutra&scaron;njih poslova Kantona Sarajevo. Pozivam Ministarstvo unutra&scaron;njih poslova Kantona Sarajevo da poduzme sve mjere i radnje iz svoje nadležnosti kako bi osporilo prekr&scaron;ajni nalog izdat njihovom policijskom službeniku, a u aktivnostima koje budu poduzimali u odnosu na postupak policijskih službenika MUP RS-a imat će podr&scaron;ku Federalnog ministarstva unutra&scaron;njih poslova.</p>

<p style="text-align: justify;">Cijepanje zastave države Bosne i Hercegovine, koja je postavljena na jahorinskom vrhu Ko&scaron;uta, je sramotno i neprihvatljivo. Tražim od pravosudnih organa da pod hitno istraže slučaj cijepanja zastave s obzirom na to da sam jasnog stava kako su se stekla obilježja krivičnog djela. Podizanje tenzija, &scaron;irenje nacionalne netrpeljivosti i razdora među narodima u Bosni i Hercegovini nije put kojim se trebamo kretati&ldquo;, navodi se u reakciji ministra Isaka.</p>