<p>SARAJEVO, 10. februar/veljača 2009. &ndash; Muhidin Alić, federalni ministar unutra&scaron;njih poslova, i Zlatko Miletić, direktor Federalne uprave policije, danas su se sastali sa delegacijom &Scaron;vicarske agencije za razvoj i saradnju na čelu sa Peterom Schorerom, direktorom projekta. <br />
Na dana&scaron;njem sastanku, koji je održan u Federalnom ministarstvu unutra&scaron;njih poslova, razgovaralo se o realizaciji projekta &bdquo;Rad policije u zajednici u BiH&ldquo;, te posebno o izradi priručnika koji bi se koristio u obje Policijske akademije u BiH.</p>
<p>Ministar Muhidin Alić je istakao da je Federalno ministarstvo unutra&scaron;njih poslova ponosno &scaron;to je dio jednog ovakvog projekta kao &scaron;to je &bdquo;Rad policije u zajednici&ldquo;.</p>
<p>&bdquo;U tom kontekstu, a radi ostvarenja konkretnih rezultata, mi smo izdvojili 50 hiljada KM za realizaciju ovog projekta. On će se posebno odnositi na relizaciju obaveza iz Akcionog plana borbe protiv maloljetničke delinkvencije u FBiH. Zaista mi je drago da ovakav projekt ima podr&scaron;ku i drago mi je &scaron;to će doći do realizacije&ldquo;, istakao je ministar Alić.</p>
<p>&bdquo;Na&scaron; plan je da radimo po četiri mjeseca u svakom kantonu, sa grupom ljudi koji su određeni ispred tih kantona. Način rada neće biti identičan, jer nije svaka sredina ista. Već smo imali sastanke sa predstavnicima MUP-a Kantona Sarajevo, koji nisu krili zadovoljstvo zbog učestvovanja u ovom projektu&ldquo;, kazao je Schorer, dodajući da je planirano da ovaj projekt u smislu obuke po kantonima bude okončan do kraja 2010. godine.</p>
<p>Kada je riječ o izradi jedinstvenog udžbenika za policijske akademije u BiH, Schorer je potcrtao da je neophodno da u izradi ovog udžbenika učestvuje &scaron;to vi&scaron;e stručnjaka iz BiH.</p>
<p><br />
Učesnici sastanka su se složili da je sačinjavanje priručnika za policijske akademije značajan korak naprijed u relizaciji projekta, sa čijom će se realizacijom nastaviti i u ovoj godini. (KRAJ)<br />
&nbsp;</p>
<p><img alt="" src="/files/image/2.JPG" /></p>
<p><img alt="" src="/files/image/3.JPG" /></p>
<p><img alt="" src="/files/image/4.JPG" /></p>