<p style="text-align: justify;">TUZLA, 6. april/travanj 2009. &ndash; Nakon Sarajeva, 29. marta 2009. godine Udruženje za za&scaron;titu i sigurnost djece DjeCa (Dječije Carstvo) iz Sarajeva, i u Tuzli je organizovalo besplatan pregled AS-a (autosjedalica) za djecu.</p>
<p style="text-align: justify;">I ovu akciju podržalo je Federalno ministarstvo unutra&scaron;njih poslova, budući da je projekt &bdquo;Prevencije smrtnosti djece upotrebom autosjedalica&ldquo; podržan dokumentom &bdquo;Polazne osnove strategije sigurnosti drumskog saobraćaja 2008.-2013.&ldquo;, koji provodi Federalno ministarstvo unutra&scaron;njih poslova.</p>
<p style="text-align: justify;">Zakonom o osnovama bezbjednosti saobraćaja na putevima u BiH  propisana je obavezna upotreba autosjedalica.</p>
<p style="text-align: justify;">Prema članu 34. stav 2. u putničkom automobilu na prednjem sjedi&scaron;tu do vozača ne smije da se prevozi lice koje je očigledno pod uticajem alkohola ili opojnih sredstava, kao ni dijete mlađe od 12 godina, niti na zadnjem sjedi&scaron;tu dijete mlađe od pet godina, osim u slučaju kada na zadnjem sjedi&scaron;tu ima pričvr&scaron;ćenu dječiju stolicu, u kojoj dijete mora da bude vezano, ili da pored djeteta sjedi punoljetno lice.</p>
<p style="text-align: justify;">Lana Zeherović, izvr&scaron;ni direktor Udruženja DjeCa,  kazala je da su vodeći uzorci nasilne smrti u zemljama Evropske unije, upravo saobraćajne nesreće.</p>
<p style="text-align: justify;">&bdquo;Nažalost, ova negativna dru&scaron;tvena pojava prisutna je i u na&scaron;oj zemlji. Ovakve vrste pregleda uobičajene su u razvijenim zemljama Evropske unije i svijeta, a obuhvataju kontrolu ispravnosti načina montaže autosjedalice, da li je sjedalica u ispravnom stanju (rok trajanja, očuvanost materijala), da li je dijete u autosjedalici postavljeno na pravi način, provjeru da li je autosjedalica u skladu sa dobi djeteta, da li je odgovarajuća za njegovu težinu i visinu, da li je u skladu sa regulativom ekonomske komisije Ujedinjenih naroda za Evropu (ECE R44), te davanje sugestija u vezi sa pogre&scaron;kama koje su kod svakog roditelja posebno primijećene u postavljanju i davanje savjeta vezano za pravilnu upotrebu autosjedalica&ldquo;, pojasnila je Lana Zeherović, dodajući da će pregledi biti obavljeni i u ostalim gradovima u BiH. (KRAJ)<br />
&nbsp;</p>
<p style="text-align: justify;"><img height="500" width="375" alt="" src="/files/image/AS-TUZLA/AS%202.jpg" /></p>
<p style="text-align: justify;"><img height="375" width="500" alt="" src="/files/image/AS-TUZLA/AS.jpg" /></p>
<p style="text-align: justify;"><img height="375" width="500" alt="" src="/files/image/AS-TUZLA/AS%203.jpg" /></p>